**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

[**mup.gov.hr**](https://mup.gov.hr/)

**FOND: Fond solidarnosti Europske unije**  **NADLEŽNO TIJELO: Ministarstvo unutarnjih poslova**

**NAZIV POZIVA: Financiranje službi spašavanja za potrebe stanovništva nastalih**

**kao posljedica serije potresa počevši od 28. prosinca 2020. godine na području Grada Zagreba, ROK ZA PODNOŠENJE PP: 30. travanj 2022.**

**Krapinsko-zagorske županije, Zagrebačke županije, Sisačko-moslavačke županije,**

**Karlovačke županije, Varaždinske županije, Međimurske županije, Brodsko-posavske županije, ROK ZA ODGOVOR NA PITANJE (UzP): Svakih 7 radnih dana**

**Koprivničko-križevačke županije i Bjelovarsko-bilogorske županije**

**OZNAKA POZIVA: FSEU.2022.MUP.**

**TIP NATJEČAJA: OTVORENI POSTUPAK**

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:**  | **1.1** |
|  | **OBJAVA SVIH PITANJA/ODGOVORA IZ VERZIJE 1.1:** | **2. SET PITANJA I ODGOVORA** |
| **RB** | **DATUM ZAPRIMANJA PITANJA: 12. siječnja 2022.** | **DATUM ODGOVORA NA PITANJE: 21. siječnja 2022.** |
| **1.** | Ako je prostor poslovnog subjekta-pravne osobe žurno i interventno angažiran od strane Ravnateljstva Civilne zaštite RH i Gradskog stožera civilne zaštite za organizirano prikupljanje i distribuciju humanitarne pomoći na potresom pogođena područja Banovine, da li uporaba tog prostora ukupne površine cca 13,6 tisuća m2 i ukupne lokacije u razdoblju od 2,5 mjeseca predstavlja opravdani trošak Gradskom društvu Crvenog križa koje je operativno realiziralo navedenu humanitarnu aktivnost (napomena: u uvjetima žurnog djelovanja nakon potresa na Banovini krajem 2020. godine, navedeni kapacitet zatvorenog prostora bila je jedina lokacija koja je omogućavala organizirano prikupljanje i distribuciju humanitarne pomoći na zahtijevanoj organizacijskoj i realizacijskoj razini, zbog čega je i angažiran)?  | Sukladno Uputama za prijavitelje *točka 2.10. Neprihvatljivi troškovi*, zakup materijalne imovine je neprihvatljiv trošak. Ukoliko Prijavitelj dokaže kako se ne radi o zakupu materijalne imovine, trošak se može uzeti u razmatranje. |

|  |  |  |
| --- | --- | --- |
|  | **VERZIJA:**  | **1.1** |
|  | **OBJAVA SVIH PITANJA/ODGOVORA IZ VERZIJE 1.1:** | **2. SET PITANJA I ODGOVORA** |
| **RB** | **DATUM ZAPRIMANJA PITANJA: 13. siječanja 2022.** | **DATUM ODGOVORA NA PITANJE: 21. siječnja 2022.** |
| **2.** | Korisnik dodjele potpore je neobaveznik zakona o javnoj nabavi. Kako je poslovna jedinica uništena 29.12.2020. nabavljena je oprema za povratak u posao. Ulazi li nabava opreme prije objave Poziva kao prihvatljivi trošak? | Sukladno Uputama za prijavitelje točka *2.9. Prihvatljivi troškovi* su: **Za Grupu 1. Aktivnosti službi spašavanja radi pokrivanja potreba stanovništva pogođenog serijom potresa počevši od 28. prosinca 2020. godine****- Troškovi intervencija službi spašavanja** (izvanredna nabava opreme za potrebe službi spašavanja vezane uz uklanjanje posljedica potresa, popravljanje opreme za potrebe službi spašavanja vezane uz uklanjanje posljedica potresa te izvanredno korištenje opreme, izvanredna nabava IKT (informacijsko-komunikacijske tehnologije) opreme i IT sustava za potrebe službi spašavanja vezane uz njihovo djelovanje pri uklanjanju posljedica potresa, intervencije službi spašavanja te osiguranje i prehrana službi spašavanja)**- Troškovi informiranja stanovništva pogođenog potresom****- Troškovi humanitarne pomoći****Za Grupu 2. Upravljanje projektom i administracija**Sukladno Uputama za prijavitelje točka *5.1. Razdoblje provedbe operacije,* operacija smije započeti najranije 28. prosinca 2020. godine, a mora se dovršiti do 15. svibnja 2023. godine, s mogućnošću produljenja u opravdanim slučajevima ako tako nadležan TOPFD odluči. |
| **3.**  | Za imenovanje voditelja projekta, mora li osoba biti zaposlena u poduzeću korisnika, te može li biti vanjsko poduzeće voditelj projekta? | Imenovani voditelj projekta može biti osoba zaposlena u poduzeću Prijavitelja i osoba iz vanjskog poduzeća, osim ako internim pravilima Prijavitelja nije drugačije definirano. |

|  |  |  |
| --- | --- | --- |
|  | **VERZIJA:**  | **1.1** |
|  | **OBJAVA SVIH PITANJA/ODGOVORA IZ VERZIJE 1.1:** | **2. SET PITANJA I ODGOVORA** |
| **RB** | **DATUM ZAPRIMANJA PITANJA: 14. siječanja 2022.** | **DATUM ODGOVORA NA PITANJE: 21. siječnja 2022.** |
| **4.** | Ljubazno se moli pojašnjenje u odnosu na točku 2.10. Poziva gdje se navodi u popisu neprihvatljivih troškova i "troškovi zakupa materijalne imovine". Budući da su u okviru intervencija službi spašavanja nastajali i troškovi najma skladišta za prihvat robe/hrane koja je distribuirana potresom pogođenom stanovništvu da li se trošak takvog zakupa/najma može smatrati prihvatljivim troškom operacije? | Sukladno Uputama za prijavitelje točka *2.10. Neprihvatljivi troškovi*, zakup materijalne imovine je neprihvatljiv trošak. Ukoliko Prijavitelj dokaže kako se ne radi o zakupu materijalne imovine, trošak se može uzeti u razmatranje. |
| **5.** | Budući da se financijski izvještaji za OCD-e podnose s krajem veljače 2022., a za 2021. godinu, da li je prihvatljivo podnijeti prijavu bez financijskog izvješća za 2021. te isti dostaviti naknadno. | Obavezna je dostava Financijskog izvješća za 2021. godinu sukladno *Pravilniku o financijskom izvještavanju u proračunskom računovodstvu* (NN 3/15, 93/15, 135/15, 2/17, 28/17, 112/18, 126/19, 145/20 i 32/21). Napominjemo kako financijsko izvješće treba biti ovjereno potpisom i pečatom Prijavitelja. |

|  |  |  |
| --- | --- | --- |
|  | **VERZIJA:**  | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **2. SET PITANJA I ODGOVORA** |
| **RB** | **DATUM ZAPRIMANJA PITANJA: 17. siječanja 2022.** | **DATUM ODGOVORA NA PITANJE: 21. siječnja 2022.** |
| **6.** | Nastavno na listu obaveznih dokumenata kao prilog projektnom prijedlogu - molim odgovor mora li DVD (udruga) dostaviti obrasce financijskog izvješća za 2021. godinu (PR-RAS-NPF, Bilanca i Referentna lista) ovjerene samo svojim potpisnikom i pečatom, ili pak je na istima potrebna i potvrda FINE da su isti predani (zakonski rok za podnošenje fin. Izvještaja je 01.03.2022.)? | Obavezna je dostava Financijskog izvješća za 2021. godinu sukladno *Pravilniku o financijskom izvještavanju u proračunskom računovodstvu* (NN 3/15, 93/15, 135/15, 2/17, 28/17, 112/18, 126/19, 145/20 i 32/21). Napominjemo kako financijsko izvješće treba biti ovjereno potpisom i pečatom Prijavitelja.  |
| **7.** | Molimo pojašnjenje ukoliko je potpisnik prijavne dokumentacije osoba koja je po Statutu ovlaštena zastupati udrugu (predsjednik) i koja je kao takva upisana u Registar udruga, je li potrebno dostavljanje posebne punomoći za zastupanje? | U navedenom slučaju nije potrebno dostavljanje posebne punomoći za zastupanje.  |
| **8.** | Molim vas pojašnjenja prihvatljivih troškova po natječaju Financiranje službi spašavanja za potrebe stanovništva nastalih kao posljedica serije potresa:Da li su prihvatljivi troškovi za nabavu opreme nakon završetka djelovanja na potresu pogođenom području, odnosno troškovi koji su stvoreni nakon završetka angažmana? | Za nabavu opreme nakon završetka djelovanja na potresu pogođenom području, potrebno je dostaviti dokumentaciju iz koje je vidljivo da je oprema koja se planira nadomjestiti bila korištena i uništena na intervencijama i aktivnosti nakon serije potresa počevši od 28. prosinca 2020., uključujući popratnu dokumentaciju (izvještaj/zapisnik o uništenoj, oštećenoj i/ili rashodovanoj opremi, fotografije, inventurni brojevi, i slično). |

|  |  |  |
| --- | --- | --- |
|  | **VERZIJA:**  | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **2. SET PITANJA I ODGOVORA** |
| **RB** | **DATUM ZAPRIMANJA PITANJA: 20. siječanja 2022.** | **DATUM ODGOVORA NA PITANJE: 21. siječnja 2022.** |
| **9.** | Može li se kroz Poziv „Financiranje službi spašavanja za potrebe stanovništva nastalih kao posljedica serije potresa počevši od 28. prosinca 2020. godine…“, referentna oznaka: FSEU.2022.MUP., financirati nabava vatrogasnog vozila koje je rashodovano uslijed velikog broja intervencija uzrokovanih potresom. | Može jedino ako se popratnom dokumentacijom dokaže kako je isto uništeno na intervencijama nakon serije potresa, počevši od 28. prosinca 2020. godine, a ne radi starosti ili dotadašnjih aktivnosti. |